Príloha č. 1 súťažných podkladov

**Opis predmetu zákazky, technické požiadavky**

1. **Špecifikácia predmetu zákazky:**

Predmetom zákazky je doručovanie tabuliek s evidenčným číslom a  papierových dokladov - osvedčenie o evidencii časť II. (ďalej len „TEČ a doklady“) z pracoviska Centrum logistického zabezpečenia administratívnych činností Ministerstva vnútra Slovenskej republiky, Príboj 559, 976 13 Slovenská Ľupča na adresu príjemcu TEČ a  dokladov s  pobytom alebo sídlom na území Slovenskej republiky, v štandardne uzatvorenom balení a od príjemcov odobratých/vrátených TEČ s dokladmi od vozidiel späť verejnému obstarávateľovi/Objednávateľovi na adresu - Centrum logistického zabezpečenia administratívnych činností Ministerstva vnútra Slovenskej republiky, Príboj 559, 976 13 Slovenská Ľupča (ďalej len „pracovisko Slovenská Ľupča“). Náhradným príjemcom TEČ a dokladov sú útvary Policajného zboru – dopravné inšpektoráty s presným označením ich adresy podľa bodu 4.2.2 tejto prílohy č. 1 súťažných podkladov.

Tabuľky s evidenčným číslom a s vloženým dokladom sa budú doručovať v baleniach pre rozmery tabuliek:

* 52 cm x 11 cm,
* 34 cm x 20 cm,
* 24 cm x 15 cm,
* 14,5 cm x 11 cm.

***Balenie prevzatých/odovzdaných tabuliek s  evidenčným číslom (ďalej aj len „zásielka s TEČ/zásielka/štandardne uzatvorené balenie“)***

Každý jednotlivý kus, resp. pár TEČ bude/budú vložené do baliacej fólie spolu s podrobným návodom na použitie a následne zabalené do samostatného nevratného kartónového obalu so štítkom s vopred stanoveným množstvom údajov a jednorozmerným (ID), alebo dvojrozmerným (2D) čiarovým kódom, umožňujúcim elektronické spracovanie zásielky (najmä alfanumeriku TEČ a dátum výroby), ktorý znesie viacnásobné zasielanie pozemnou prepravou, tzn. tieto TEČ budú vždy balené jednotlivo v samostatnom nevratnom kartónovom obale. Každý kartónový obal bude zalepený aj dvomi (2) kusmi bezpečnostných nálepiek s deštrukčným, tzv. VOID systémom, chrániacim pred neautorizovanou manipuláciou s TEČ.

K takto zabaleným TEČ bude vložený zo strany verejného obstarávateľa/Objednávateľa určený súbor doplňujúcich podkladov, a to podrobný návod na použitie, návratka s adresou pre vrátenie TEČ a iné medzi verejným obstarávateľom/Objednávateľom a úspešným uchádzačom/Poskytovateľom dohodnuté podklady.

***Popisy procesov pri doručovaní TEČ***

* 1. **Novoevidované vozidlá, ktoré ešte nemali predchádzajúcu TEČ**

Poskytovateľ - kuriérna služba prevezme z vydávajúceho pracoviska v Slovenskej Ľupči zásielku s TEČ a osvedčením o evidencii časť II.. Na zásielke bude nalepený štítok s údajmi príjemcu a adresa náhradného doručenia, ktorým je miestne príslušný dopravný inšpektorát podľa sídla alebo pobytu držiteľa vozidla/príjemcu.

Kuriérna služba doručí zásielku príjemcovi. V prípade nemožnosti doručenia, kuriérna služba vykoná do 7 dní pokus o druhé doručenie zásielky. Do doby druhého doručenia zásielky kuriérna služba zabezpečí uloženie zásielky podľa zákona č. 324/2011 Z. z. o poštových službách a o zmene a doplnení niektorých zákonov.

Po neúspešnom poslednom doručení zásielky kuriérna služba zabezpečí doručenie zásielky miestne príslušnému dopravnému inšpektorátu podľa sídla alebo pobytu držiteľa vozidla/príjemcu, ktorý bude označený na štítku na zásielke. Doručovanie takýchto zásielok bude kuriérna služba realizovať v stránkových hodinách dopravného inšpektorátu.

* 1. **Evidované vozidlá, u ktorých budú príjemcovia odovzdávať kuriérnej službe predchádzajúce TEČ a doklady**

Kuriérna služba prevezme z vydávajúceho pracoviska v Slovenskej Ľupči zásielku s TEČ a  osvedčením o evidencii časť II.. Na zásielke bude nalepený štítok s údajmi príjemcu a adresa náhradného doručenia, ktorým je miestne príslušný dopravný inšpektorát podľa sídla alebo pobytu držiteľa vozidla/príjemcu. Súčasťou balenia zásielky bude náhradný nalepovací štítok na zaslanie odovzdaných/vrátených TEČ a dokladov s adresou pracoviska v Slovenskej Ľupči. MV SR zabezpečí informáciu pre kuriérnu službu v elektronickom podacom hárku o počte kusov TEČ, osvedčení o evidencii časť I. a časť II., ktoré je príjemca povinný odovzdať kuriérnej službe. Údaje o konkrétnych TEČ a dokladoch, ktoré je povinný príjemca zásielky odovzdať kuriérnej službe, budú uvedené na osobitnom štítku, ktorý na zásielku nalepí pracovisko v Slovenskej Ľupči.

Kuriérna služba doručí zásielku príjemcovi. Podmienkou odovzdania TEČ a osvedčenia o evidencii časť II. bude odovzdanie pôvodných TEČ a dokladov zo strany príjemcu zásielky kuriérnej službe. Pri odovzdaní TEČ a dokladov pracovník kuriérnej služby najskôr skontroluje údaje o pôvodných TEČ a dokladoch, ktoré je príjemca povinný odovzdať kuriérnej službe. Ak tieto údaje súhlasia, pracovník kuriérnej služby otvorí zásielku, vydá príjemcovi TEČ a osvedčenie o evidencii časť II., z pôvodnej krabice vyberie náhradný nalepovací štítok na zaslanie odovzdaných TEČ a dokladov s adresou pracoviska v Slovenskej Ľupči. Pracovník kuriérnej služby vloží do krabice pôvodné TEČ a doklady a na krabicu na miesto pôvodného štítku nalepí náhradný nalepovací štítok. Následne kuriérna služba doručí zásielku s odovzdanými TEČ a dokladmi späť vydávajúcemu pracovisku v Slovenskej Ľupči.

V prípade nemožnosti doručenia kuriérna služba vykoná do 7 dní pokus o druhé doručenie zásielky. Do doby druhého doručenia zásielky kuriérna služba zabezpečí uloženie zásielky podľa zákona č. 324/2011 Z. z. o poštových službách a o zmene a doplnení niektorých zákonov.

* 1. **Evidované vozidlá, u ktorých nebudú príjemcovia odovzdávať kuriérnej službe predchádzajúce TEČ a doklady z dôvodu ich predchádzajúcej straty alebo odcudzenia**

Kuriérna služba prevezme z vydávajúceho pracoviska v Slovenskej Ľupči zásielku s TEČ a osvedčením o evidencii časť II.. Na zásielke bude nalepený štítok s údajmi príjemcu a adresa náhradného doručenia, ktorým je miestne príslušný dopravný inšpektorát podľa sídla alebo pobytu držiteľa vozidla/príjemcu. Súčasťou balenia zásielky bude náhradný nalepovací štítok na zaslanie odovzdaných TEČ a dokladov s adresou pracoviska v Slovenskej Ľupči. MV SR zabezpečí informáciu pre kuriérnu službu v elektronickom podacom hárku o počte kusov TEČ, osvedčenia o evidencii časť I. a časť II., ktoré je adresát povinný odovzdať kuriérnej službe. V prípade predchádzajúceho evidovania o stratení alebo odcudzení dokladov a TEČ bude táto skutočnosť zaznamenaná v elektronickom podacom hárku. Údaje o konkrétnych TEČ a dokladoch (nestratených, neodcudzených), ktoré je povinný príjemca zásielky odovzdať kuriérnej službe, budú uvedené na osobitnom štítku, ktorý na zásielku nalepí pracovisko v Slovenskej Ľupči.

Kuriérna služba doručí zásielku príjemcovi. Podmienkou odovzdania TEČ a osvedčenia o evidencii časť II. bude odovzdanie pôvodného TEČ a dokladov zo strany príjemcu zásielky kuriérnej službe podľa údajov v elektronickom podacom hárku. Pri odovzdaní TEČ a dokladov pracovník kuriérnej služby najskôr skontroluje údaje o pôvodných TEČ a dokladoch, ktoré je príjemca povinný odovzdať kuriérnej službe. Ak tieto údaje súhlasia a príjemca bude odovzdávať pôvodné TEČ alebo doklady, pracovník kuriérnej služby otvorí zásielku, vydá príjemcovi TEČ a osvedčenie o evidencii časť II., z pôvodnej krabice vyberie náhradný nalepovací štítok na zaslanie odovzdaných TEČ a dokladov s adresou pracoviska v Slovenskej Ľupči. Pracovník kuriérnej služby vloží do krabice pôvodné TEČ a doklady, na krabicu na miesto pôvodného štítku nalepí náhradný nalepovací štítok. Následne kuriérna služba doručuje zásielku s odovzdanými TEČ a dokladmi späť vydávajúcemu pracovisku v Slovenskej Ľupči.

Ak na základe údajov z elektronického podacieho hárka príjemca nebude odovzdávať žiadne TEČ ani doklady, kuriérna služba vydá príjemcovi zásielku za postupu ako pri novo evidovaných vozidlách.

V prípade nemožnosti doručenia, kuriérna služba vykoná do 7 dní pokus o druhé doručenie zásielky. Do doby druhého doručenia zásielky, kuriérna služba zabezpečí uloženie zásielky podľa zákona č. 324/2011 Z. z. o poštových službách a o zmene a doplnení niektorých zákonov.

**1.4 Podmienky doručovateľských služieb**

**Poskytovateľ je povinný:**

* Doručovať zásielky nasledujúci pracovný deň po ich prevzatí jednotlivým príjemcom.
* Potvrdiť prevzatie zásielok na doručenie v elektronickom podacom hárku a informáciu o tom bezodkladne, najneskôr do 6 hodín zaslať cez elektronický komunikačný modul do informačného systému MV SR.
* Informáciu o stave doručovania zásielky príjemcovi bezodkladne, najneskôr do 6 hodín zasielať cez elektronický komunikačný modul do informačného systému MV SR.
* Zásielky, ktoré neboli prevzaté príjemcom, odovzdať miestne príslušnému dopravnému inšpektorátu ako nedoručené, informovať o uložení zásielky príjemcu a túto informáciu bezodkladne, najneskôr do 6 hodín zasielať cez elektronický komunikačný modul do informačného systému MV SR.
* Zabezpečovať zasielanie odobratých TEČ a  dokladov od príjemcov späť Objednávateľovi - pracovisku v Slovenskej Ľupči, vrátane ich zoznamu v elektronickej forme.
* Všestranne chrániť záujmy Objednávateľa a príjemcov, najmä s ohľadom na ochranu prepravy zásielok proti škodám, ktoré by mohli vzniknúť pri preprave zásielok a to najmä ich odcudzením. O strate, poškodení alebo odcudzení zásielky okamžite informovať Objednávateľa.
* Oznámiť akékoľvek nepravidelnosti, ktoré by mohli mať vplyv na dodržanie lehoty dopravy (napríklad poveternostné podmienky, dopravné nehody, neprítomnosť oprávnenej osoby, ktorá môže konať v záležitostiach odovzdávania a preberania zásielok zo strany Poskytovateľa a pod., zabraňujúce doručenie zásielok v dohodnutom čase) bezodkladne Odboru dokladov a evidencií Prezídia Policajného zboru podľa Zmluvy o doručovaní tabuliek s evidenčným číslom (ďalej len „Zmluva“), ktorá bude výsledkom tohto verejného obstarávania.
* Zabezpečiť ochranu prepravovaných zásielok vhodnými obalovými materiálmi, ktoré spĺňajú všetky kritériá bezpečnosti doručovania pre uvedený typ zásielok.
* Po podpise Zmluvy alebo pri každej zmene Zmluvy do troch pracovných dní písomne nahlásiť Objednávateľovi údaje:
1. o kuriéroch Poskytovateľa, oprávnených preberať zásielky v mieste odoslania v rozsahu:
2. meno a priezvisko,
3. rok narodenia,
4. miesto narodenia,
5. číslo občianskeho preukazu.

B) o prepravných vozidlách dopravcu v rozsahu:

a) evidenčné číslo vozidiel,

b) druh a značka vozidiel,

c) farba.

1. **Termín plnenia**

Dodávky denne (v pracovných dňoch) podľa požiadaviek Objednávateľa v súlade s návrhom Zmluvy, ktorá bude výsledkom tohto verejného obstarávania.

1. **Predpokladané počty zásielok**

Predpokladané množstvo (jednotka množstva = 1 zásielka) doručených zásielok za obdobie 48 mesiacov je cca 700 000 kusov.

Denné množstvo bude upresňované podľa reálnej potreby počas trvania Zmluvy.

1. **Miesto plnenia**
	1. Preberanie zásielok: Centrum logistického zabezpečenia administratívnych činností MV SR, Príboj 559,
	 976 13 Slovenská Ľupča
	2. Doručovanie zásielok:

4.2.1 Adresy fyzických a právnických osôb s pobytom alebo sídlom v Slovenskej republike

4.2.2 Náhradné doručenie: útvary Policajného zboru – dopravné inšpektoráty uvedené v uvedené
 v Tab. č.1

Tab. č.1

|  |  |  |
| --- | --- | --- |
| Por.č.  | **Pracovisko** | **Adresa** |
| 1. | **KDI KR PZ Bratislava**  | Tomášikova 46, Bratislava |
| 2. | **ODI OR PZ Malacky** | Zámocká 5, Malacky |
| 3. | **ODI OR PZ Pezinok** | Šenkvická 14, Pezinok |
| 4. | **ODI OR PZ Senec** | Hurbanova 21, Senec |
| 5. | **ODI OR PZ Trnava** | KAMO - Trnava, Kollárova č. 8, Trnava |
| 6. | **ODI OR PZ Piešťany** | Krajinská 5, Piešťany |
| 7. | **ODI OR PZ Hlohovec** | SNP 11, Hlohovec |
| 8. | **ODI OR PZ Dunajská Streda** | Múzejná ul. 231/6, Dunajská Streda |
| 9. | **ODI OR PZ Galanta** | Hlavná č. 13, Galanta |
| 10. | **ODI OR PZ Senica** | Moyzesova 1, Senica |
| 11. | **ODI OR PZ Skalica** | Strážnická ul. 4, Skalica |
| 12. | **ODI OR PZ Bánovce nad Bebravou** | ul. SNP 651/25, Bánovce nad Bebravou |
| 13. | **ODI OR PZ Ilava** | Jesenského 294, Dubnica nad Váhom  |
| 14. | **ODI OR PZ Myjava** | Moravská 1, Myjava  |
| 15. | **ODI OR PZ Nové Mesto nad Váhom** | Bzinská 1, Nové Mesto nad Váhom  |
| 16. | **ODI OR PZ Považská Bystrica** | Centrum 1/1, Považská Bystrica  |
| 17. | **ODI OR PZ Prievidza** | Košovská cesta 14, Prievidza  |
| 18. | **ODI OR PZ Partizánske** | Februárová 7, Partizánske  |
| 19. | **ODI OR PZ Púchov** | Svätoplukova 1014, Púchov  |
| 20. | **ODI OR PZ Trenčín** | Inovecká 5, Trenčín |
| 21. | **ODI OR PZ Nitra** | Piaristická č. 5, Nitra |
| 22. | **ODI OR PZ Nové Zámky** | Slovenská č. 6, Nové Zámky |
| 23. | **ODI OR PZ Levice** | Štúrova 51, Levice |
| 24. | **ODI OR PZ Komárno** | Zahradnícka 6, Komárno |
| 25. | **ODI OR PZ Topoľčany** | Ľudovíta Štúra 1738/1,Topoľčany |
| 26. | **ODI OR PZ Zlaté Moravce** | Sládkovičová 3, Zlaté Moravce |
| 27. | **ODI OR PZ Šaľa** | Hlavná 2/1, Šaľa |
| 28. | **ODI OR PZ Žilina** | Veľká Okružná 31, Žilina |
| 29. | **ODI OR PZ Dolný Kubín** | Bysterecká 2067/5, Dolný Kubín |
| 30. | **ODI OR PZ Tvrdošín** | Medvedzie 132/1, Tvrdošín |
| 31. | **ODI OR PZ Čadca**  | Palárikova 977, Čadca |
| 32. | **ODI OR PZ Kysucké Nové Mesto** | Dlhomíra Poľského 1371, Kysucké Nové Mesto |
| 33. | **ODI OR PZ Martin** | L. Novomeského 34, Martin |
| 34. | **ODI OR PZ Liptovský Mikuláš** | Komenského 841, Liptovský Mikuláš |
| 35. | **ODI OR PZ Turčianske Teplice** | Ulica SNP 514/122, Turčianske Teplice |
| 36. | **ODI OR PZ Námestovo** | Mláka 7/5, Námestovo |
| 37. | **ODI OR PZ Ružomberok** | Nám. Slobody č. 2, Ružomberok |
| 38. | **ODI OR PZ Bytča** | ul. 1. Mája 55/20, Bytča |
| 39. | **ODI OR PZ Banská Bystrica** | Štefánikovo nábrežie 7, Banská Bystrica |
| 40. | **ODI OR PZ Brezno** | Mostárenská 13, Brezno |
| 41. | **ODI OR PZ Lučenec** | Ul. Dr. Vodu 5, Lučenec |
| 42. | **ODI OR PZ Rimavská Sobota** | Hostinského 2, Rimavská Sobota |
| 43. | **ODI OR PZ Zvolen** | Bystrický rad 25, Zvolen |
| 44. | **ODI OR PZ Žiar nad Hronom** | Ul. Chrásteka 123, Žiar nad Hronom |
| 45. | **ODI OR PZ Banská Štiavnica** | Ul. Križovatka 4, Banská Štiavnica |
| 46. | **ODI OR PZ Detva** | Záhradná 854/15, Detva  |
| 47. | **ODI OR PZ Krupiny** | ČSA 2190/3, Krupina |
| 48. | **ODI OR PZ Poltár** | Kanadská 229, Poltár |
| 49. | **ODI OR PZ Revúca** | Remeselnícka 300/2, Revúca |
| 50. | **ODI OR PZ Veľký Krtíš** | A. H. Škultétyho 11, Veľký Krtíš |
| 51. | **ODI OR PZ Žarnovica** | Bystrická 53, Žarnovica |
| 52. | **ODI OR PZ Prešov** | Vajanského 32, Prešov |
| 53. | **ODI OR PZ Sabinov** | Námestie Slobody 85, Sabinov |
| 54. | **ODI OR PZ Bardejov** | Partizánska 42, Bardejov |
| 55. | **ODI OR PZ Humenné** | Nemocničná 1, Humenné |
| 56. | **ODI OR PZ Snina** | Partizánska 1057, Snina |
| 57. | **ODI OR PZ Medzilaborce** | Ševčenkova 46, Medzilaborce |
| 58. | **ODI OR PZ Poprad** | Alžbetina 714/5, Poprad |
| 59. | **ODI OR PZ Kežmarok** | Nižná brána 6, Kežmarok |
| 60. | **ODI OR PZ Levoča** | Námestie Majstra Pavla č. 59, Levoča |
| 61. | **ODI OR PZ Stará Ľubovňa** | Okružná 25, Stará Ľubovňa |
| 62. | **ODI OR PZ Svidník** | Sovietskych hrdinov 200/35, Svidník |
| 63. | **ODI OR PZ Stropkov** | Hlavná 26, Stropkov |
| 64. | **ODI OR PZ Vranov nad Topľou** | Dr. C.Daxnera 91/6, Vranov nad Topľou |
| 65. | **KDI KR PZ Košice** | Komenského 52, Košice |
| 66. | **ODI OR PZ Košice – okolie**  | Trieda SNP č. 35, Košice  |
| 67. | **ODI OR PZ Gelnica** | Hlavná č. 1, Gelnica  |
| 68. | **ODI OR PZ Spišský Nová Ves** | Elektrárenská č. 1, Spišská Nová Ves |
| 69. | **ODI OR PZ Rožňava** | Janka Kráľa č.1, Rožňava |
| 70. | **ODI OR PZ Trebišov** | M.R. Štefánika 23199/180, Trebišov |
| 71. | **ODI OR PZ Michalovce** | Hollého č. 46, Michalovce |

Prípadnú zmenu adresy útvaru alebo doplnenie nového útvaru vykoná Objednávateľ písomnou formou.